62020TO0654(01)_INF
Διάταξη του Γενικού Δικαστηρίου (ένατο τμήμα)της 14ης Σεπτεμβρίου 2021 – Silex κατά Επιτροπής και Eismea
(Υπόθεση T‑654/20)
«Προσφυγή ακυρώσεως – Πρόγραμμα-πλαίσιο έρευνας και καινοτομίας (2014‑2020) “Ορίζων 2020” – Χρεωστικό σημείωμα εκδοθέν από τον EASME – Προσδιορισμός του καθού – Απαράδεκτο»
Προσφυγή ακυρώσεως – Προϋποθέσεις παραδεκτού – Προσφυγή που στρέφεται κατά του εκδότη της προσβαλλομένης πράξεως – Εξαιρέσεις – Οι πράξεις που εκδίδονται δυνάμει ανατεθεισών εξουσιών καταλογίζονται στο αναθέσαν όργανο – Πράξεις υπογραφόμενες από τον Εκτελεστικό Οργανισμό για τις Μικρομεσαίες Επιχειρήσεις (EASME) – Αρμοδιότητα του EASME να εκδίδει τις εν λόγω πράξεις – Προσφυγή κατά της Επιτροπής – Απαράδεκτο
(Απόφαση της Επιτροπής 2013/771, άρθρο 3 § 3, στοιχείο βʹ· γενικοί όροι της συμβάσεως επιχορηγήσεως, άρθρο 44.1.2)
(βλ. σκέψεις 26-33)
Αντικείμενο
Προσφυγή βάσει του άρθρου 263 ΣΛΕΕ με αίτημα την ακύρωση του χρεωστικού σημειώματος αριθ. 3242009492, της 18ης Αυγούστου 2020, το οποίο εξέδωσε ο Εκτελεστικός Οργανισμός για τις Μικρομεσαίες Επιχειρήσεις (EASME) και με το οποίο ζητήθηκε από την προσφεύγουσα να καταβάλει το ποσό των 55454,44 ευρώ, καθώς και την ακύρωση του εγγράφου Ares (2020) 4309529 με το οποίο απεστάλη το εν λόγω χρεωστικό σημείωμα και με το οποίο ο EASME χαρακτήρισε, μεταξύ άλλων, ορισμένες δαπάνες προσωπικού και ορισμένες έμμεσες δαπάνες ως μη επιλέξιμες.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη κατά το μέρος που βάλλει κατά της Ευρωπαϊκής Επιτροπής.
2)
Η Silex Ipari Automatizálási Zrt. (Silex Zrt.) φέρει τα δικαστικά της έξοδα και καταδικάζεται στα έξοδα στα οποία υποβλήθηκε η Επιτροπή κατά τη διαδικασία επί της ενστάσεως απαραδέκτου.